Source: http://mikkeli.cloudnc.fi/fi-FI/Toimielimet/Ristiinan_aluejohtokunta/Kokous_9112016/Ristiinan_aluejohtokunnan_lausunto_tekni(2785)
Timestamp: 2019-07-23 20:40:26+00:00

Document:
Ristiinan aluejohtokunnan lausunto teknisen lautakunnan vuoden 2017 talousarvioesityksestä | Mikkeli
Kokous 9.11.2016
Ristiinan aluejohtokunnan lausunto teknisen lautakunnan vuoden 2017 talousarvioesityksestä
Ristiinan aluejohtokunta, kokous 9.11.2016
§ 99 Ristiinan aluejohtokunnan lausunto teknisen lautakunnan vuoden 2017 talousarvioesityksestä
Tekninen lautakunta, 18.10.2016
Kaupungin tavoitteena on olla Digitaalinen Mikkeli - kestävästi uudistuva kaupunkikeskus Saimaan rannalla. Mikkelin strategia pohjaa kestävän kasvun ja hyvinvoinnin strategiaan. Kaupungin tavoitteiden toteutuminen edellyttää entistä tiiviimpää poikkihallinnollista yhteistyötä. Tämän tueksi kaupunki on ottanut käyttöön hyvinvointiohjelmat. Strategian näkökulmien mukaisia ohjelmia on kolme: asukkaiden, elinkeinojen ja ympäristön hyvinvointi.
Kaupungin strategian toteuttamisessa hyödynnetään tuloskortteja. Lautakunnat ja toimialat ottavat vuosittaisen toimintansa suunnittelun ja seurannan pohjaksi kaupunginvaltuustoon nähden sitovat tavoitteet ja niitä koskevat mittarit ja tavoitetasot. Kaikki asetetut tavoitteet koskevat hyvinvoinnin lisäämistä ja pahoinvoinnin vähentämistä.
Talousarvio ja -suunnitelma on laadittava siten, että ne toteuttavat kuntastrategiaa ja edellytykset kunnan tehtävien hoitamiseen turvataan. Talousarviossa ja -suunnitelmassa hyväksytään kunnan ja kuntakonsernin toiminnan ja talouden tavoitteet. Taloussuunnitelman on oltava tasapainossa tai ylijäämäinen (Kuntalaki 410/2015 §110). Talousarvio ja -suunnitelma sitovat toimielimiä sekä henkilöstöä ja ovat samalla näiden ohjauksen ja valvonnan välineitä. Talousarvioon tehtävistä muutoksista päättää kaupunginvaltuusto. Määrärahat ovat lupa käyttää rahaa ja tulot ovat sitovia velvoitteita kerätä rahaa. Valtuuston asettamat toiminnalliset tavoitteet pyritään saavuttamaan annettua määrärahaa alhaisemmilla kustannuksilla.
Palkkakehitys perustuu voimassa oleviin sopimuksiin. Sopimuskaudella 1.2.2017 - 31.1.2018 palkkoihin ei tule sopimuskorotuksia. Lomarahavaraus on 3,85 %, jossa on huomioitu 30 % lomarahaleikkaus (KiKy).
Henkilöstösuunnitelmassa on kerrottu keskeiset henkilöstötarpeeseen vaikuttavat muutokset 2017-2019, henkilöstömäärän kehitys 2016-2019 sekä koulutussuunnitelma.
Teknisen lautakunnan talousarvioesitys sisältää:
* Tuloskortit
Teknisen lautakunnan raami on:
Tulot 43.316.000 euroa
Kulut 36.714.000 euroa
Toimintakate + 6.602.000 euroa
Talousarvion valmistelun lähtökohtana oli kaupunginhallituksen antama raami. Raamineuvotteluissa ei ollut tietoa kaikista muutoksista tai niiden vaikutuksista tulo- ja kulueriin. Käyttötalouden talousarvion valmistelu annettuun raamiin osoittautui näin melko mahdottomaksi tehtäväksi. Seuraavassa läpikäydään merkittävimmät poikkeamat raamineuvotteluun:
Raamineuvottelussa oli tarkoituksena Kyytineuvon sote-kuljetusten ja koulukuljetusten tulot/menot siirtää kokonaisuudessaan teknisen lautakunnan raamiin. Sote-kuljetusten tulot/menot siirtyivät, mutta koulukuljetusten tulot ja menot jäivät sivistyksen raamiin. Sote-kuljetukset laskutetaan ESSOTE:lta lisättynä Kyytineuvon hallinnon kuluilla (1,9 milj. euroa). Sivistystoimelta laskutetaan hallinnon kulut 44 000 euroa. Joukkoliikenne muuttui bruttomaksu-perusteiseksi ja samaan aikaan otettiin käyttöön Waltti-maksukortti 1.6.2016 alkaen. Bruttoperiaatteesta johtuen joukkoliikenteestä odotetaan saatavan tuloja 800 000 euroa enemmän ja vastaavasti liikennöitsijälle maksettavat korvaukset ovat nousseet.
Asuntomessujen järjestämiseen oli alustava menovaraus n. 700 000 euroa, mutta suunnitelmien ja sopimusvelvoitteiden täsmennyttyä arvioidaan menojen olevan n. 1,3 milj. euroa.
Messuille palkataan tilapäishenkilöstöä ja tehdään palvelujen ostoja esim. bussiliikenne parkkipaikan ja messualueen vällillä, liikenteen ja pysäköinnin ohjausta, vartiointia ja järjestyksenvalvontaa. Messuvuonna projektilla työskentelee noin 50 määräaikaista henkilöä. Tuloarvio pääsylippu- ja pysäköintituloja on arvioitu saatavan 600 000 euroa.
Tilakeskuksen raamivalmistelussa ei oltu huomioitu Rantakylän koulun ja Anttolan koulun kertaluontoisia parakkikustannuksia 650 000 euroa.
Kaupungin myydessä mm. kiinteistöyhtiö Naistingille merkittävän kiinteistöomaisuuden vuokratuloja jää saamatta. Vuokratulojen vähenemisissä ei oltu huomioitu sisäisten vuokratulojen vähenemistä n. 742 300 euroa. Sisäisten ja ulkoisten vuokratulojen osuudet myyntien ja tehostamistoimenpiteiden johdosta alenevat jatkossakin.
Tilakeskuksen raamissa oli 700 000 euroa rakennusten purkukustannuksiin, mutta valmistelussa tämä meno on poistettu, eikä kaupunki pura kiinteistöjä v. 2017.
Kaupungin hallintopalvelukeskusuudistuksessa toimialaa avustava henkilöstö siirrettiin yleishallintoon palkka-, sosiaali- ja muine oheiskuluineen. Palkkakustannukset vähenevät toimialalla, mutta yleishallinnon kulut veloitetaan sisäisellä vyörytyksellä hallintokunnilta. Sisäiset veloituskustannukset ovat tästä johtuen kasvaneet.
Yhdyskuntatekniikan ja ympäristön menoja lisäävät pysyvästi uusien alueiden mm. Karkialammen alueen ja Kirkonvarkauden alueen liittäminen ylläpitosopimuksiin. Messuvuosi ja Suomi 100 vuotta -juhlavuosi edellyttävät kertaluontoista panostamista keskusta-alueelle.
Kaupunki on lopettanut energiapuuhankinnan, eikä se ole jatkossa oma tulosyksikkö. Henkilöstö kuluineen on siirretty metsät ja vesialueet -tulosyksikköön. Tulot ovat loppuneet.
Teknisen lautakunnan talousarvioesitys on:
Tulot 40 517 619 euroa
Kulut 35 191 000 euroa
Toimintakate 5 326 619
Raamiesitys on -2,8 milj. euroa pienempi tulojen osalta ja -1,5 milj. euroa pienempi menojen osalta ja toimintakate -1,27 milj. euroa pienempi.
Teknisen lautakunnan talousarvioesitys jakaantuu tulosalueille seuraavasti:
TulosalueTulotKulutT-kate
Hallinto 3 668 519 7 345 002- 3 676 483
ympäristö 422 800 8 478 444- 8 055 644
Mittaus ja kiinteistöt 4 288 000 1 685 293 2 602 707
suunnittelu 18 000 800 003 - 782 003
Tilakeskus32 120 30016 882 25815 238 042
YHTEENSÄ40 517 61935 191 000 5 326 619
Tekninen lautakunta on ns. maisema-lautakunta, jonka talousarviossa suoritteet on kytketty määrärahoihin. Maisemataulukoiden lopussa on viestit tilaajalle -kenttä, jossa kerrotaan keskeiset toiminnan muutokset, painopisteet ja perustelut määrärahamuutoksille sekä suoritemäärille.
Teknisen johtajan esitys investointiohjelmaksi tukee strategisen tavoitteen saavuttamista. Investointiohjelman mukaiset hankkeet ja projektit rakentavat kaupunkia kestävästi, tukevat Mikkelin uudistumista ja antavat kehitysmyönteisen polun löytymiselle aidon mahdollisuuden. Investointi ohjelma sisältää projekteja kaupungin elinvoimaisuuden varmistamiseksi, mutta se sisältää osaltaan myös olemassa olevaa kaupunkirakennetta ja palvelurakennetta ylläpitäviä korjausinvestointeja.
Kunnan tulorahoituksella on kyettävä rahoittamaan poistonalaiset investoinnit tuotantovälineisiin, joilla kaupunki tuottaa palvelunsa. Kaupungin poistosuunnitelma on uusittu 2012 suosituksen mukaiseksi. Poistosuunnitelman mukainen poistotaso on n. 20 miljoonaa euroa. Tämä poistotasotavoite ei sisällä Metsä-Sairilan jätevepuhdistamoa. Sote- ja maakuntauudistuksen vaikutukset täysipainoisesti poistotasoon ja vastaavasti tulorahoituksen alkavat vuonna 2020.
Taloussuunnitelmavuosille 2018 - 2020 esitetyt investoinnit ovat ohjeellisia ja niiden toteutus sopeutetaan vuosittain valtuuston päätöksellä kaupungin taloudelliseen tilanteeseen.
Rakenteellisesti investointiohjelma on rakennuttu seuraaviin luokkiin:
Kaupunki hakee ja pilotoi uusia malleja investointien toteuttamiseksi mm. Anttolassa ja Haukivuoressa. Anttolassa valmistelussa on osa koulukokonaisuutta ja Haukivuoressa päiväkoti. Kohteen rakentamisinvestointi toteutettaisiin ulkopuolisen toimijan toimesta, jolloin investointi tehtäisiin esim. konserniyhtiön tai täysin ulkopuolisten investorien toimesta.
Keskeisimmät vuoden 2017 investointiohjelman projektit on eritelty seuraavassa:
Kaupunki myy maata ja kiinteistöjä (4,1 milj. euroa). Tulot muodostuvat pääosin ns. Graniittitalon ja kerrostalotonttien myynnistä.
Kaupunki myy osakeomistusta (1,2 milj. euroa), mm. Arkistotalon osakekannan.
Otavan opiston asuntolan korjaus (0,5 milj. euroa) saatetaan loppuun.
Rantakylän koulun peruskorjaus ja laajennus jatkuu (rakentaminen 6,25 milj. euroa, laiteinvestoinnit 0,45 milj. euroa) Rakentaminen on alkanut vuonna 2016. Koulukokonaisuuden kokonaisinvestointi irtaimistoineen on noin 11 milj. euroa.
Anttolan yhtenäiskoulun rakenteita on laajasti tutkittu, jonka ajan koulua on käyty alueelle sijoitetuissa parakeissa ja Anttola-talon tiloissa. Selvitysten ja kokonaisarvion perusteella talousarvioesitys sisältää kustannuksen (0,3 milj. euroa), jolla nykyinen koulu puretaan, Anttola-talosta hyödynnetään nykyistä laajemmin tiloja ja kouluun hankitaan koulunkäynnissä välttämätöntä irtaimistoa. Koulun uudisosan rakentaa kaupungin ulkopuolinen investoija, jolloin koulukiinteistöstä syntyy sivistystoimen käyttötalousmeno.
Anttolan koulun liikuntasalin korjaus siirtyy ja toiminnassa käytetään muita taajamassa olevia tiloja.
Naisvuoren uimahallin peruskorjaus (1,85 milj. euroa) saatetaan loppuun. Hankkeen kokonaisinvestointi on noin 3 milj. euroa. Halli avautuu käyttäjille elokuussa 2017.
Suomenniemellä keskitetään kaupungin palvelutarjontaa, jolloin mm. kirjasto, nuoriso ja yhteyspistetoiminta sijoitetaan entisen koulun tiloihin (0,35 milj. euroa). Vanhasta kunnantalosta voidaan luopua.
Uuden taidemuseon rakentaminen (2 milj. euroa) alkaa ns. viljasiilotontille osana laajempaa tontin rakentamista. Hankkeen kokonaiskustannus n. 6 milj. euroa ja museon rakentaminen käyttöönottoineen kestää noin kolme vuotta.
Kirkonvarkauden asuinalueen rakentaminen jatkuu. Osa alueesta, ns. Asuntomessualue, viimeistellään asuntomessuja varten näyttelykuntoon, minkä lisäksi varmistetaan alueelta myyntiin tulevien tonttien luovutus vuosille 2018-2019 (0,75 milj. euroa).
Valtatie 5 hanke Mikkelin kohdalla valmistuu (0,3 milj. euroa) ja valtatie 5:n yhteysvälin Mikkeli – Juva perusparantaminen alkaa syksyllä (1 milj. euroa). Hankkeiden vetovastuu on Liikennevirastolla. Koko yhteysväli valmistunee vuonna 2020.
Kalevankankaan urheilualueella jatkuu rakentaminen. Kaupunki maksaa Areena Oy:n osakekannasta osuutensa (3 milj. euroa). Raviradan alueen katu- ja pysäköintijärjestelyt etenevät (1,4 milj. euroa). Alue valmistuu 2018.
Urheilupuiston peruskunnostaminen jatkuu kenttälajien (juoksuradat, hyppypaikat) suorituspaikkojen saneeraamisella (0,5 milj. euroa).
Metsä-Sairilan jäteveden puhdistamon kalliorakentamisen urakka jatkuu (9 milj. euroa). Hankkeen kokonaisinvestointi on noin 43 milj. euroa.
Investointiesitys vuodelle 2017 ilman Metsä-Sairilan puhdistamoa:
Tulot 7 298 euroa
Menot - 29 140
Netto – 21 842
Tekninen lautakunta hyväksyy vuoden 2017 talousarvioesityksen, joka ylittää kaupunginhallituksen asettaman käyttötalouden raamin ollen toimintakatteen osalta 1,27 milj. euroa pienempi. Lautakunta lähettää talousarvioesityksen edelleen kaupunginhallituksen käsiteltäväksi sekä lähettää esityksen myös lausunnolle aluejohtokuntiin, nuorisovaltuustoon ja vammaisneuvostoon, jotka antavat lausunnon suoraan kaupunginhallitukselle.
Lisäksi lautakunta päättää pyytää lausunnon talousarvion investointiosasta kasvatus- ja opetuslautakunnalta sekä kulttuuri-, nuoriso- ja liikuntalautakunnalta.
Lisäksi lautakunta lähettää talousarvioesityksen tiedoksi teknisen lautakunnan jaostolle.
Merkitään, että Jaana Strandman ja Pekka Heikkilä poistuivat kokouksesta tämän pykälän käsittelyn aikana.
Tekninen lautakunta on käsitellyt talousarvioesityksen ja investointiohjelman vuodelle 2017 14.10.2016 pykälässä 131. Aluejohtokuntia on pyydetty antamaan esityksestä lausunto kaupunginhallitukselle 11.11.2016 mennessä.
Oheismateriaalina jaetaan teknisen lautakunnan talousarvioesitys vuodelle 2017.
Valmistelutyöryhmä esittää, että aluejohtokunnalla ei ole lautakunnan esitykseen huomautettavaa. Aluejohtokunta on antanut 12.10.2016 kokouksessa § 84 erillisen lausunnon investointi- ja peruskorjauksista v. 2017.
Talouspalvelut, Olli Lahti
§ 96 Paljavesi-Niinivesi rantayleiskaavan muutos
§ 97 Aloite Ristiinan kirjaston muuttamiseksi omatoimiseksi kirjastoksi
§ 98 Amatsoni-tilateos Ristiinan taajamaan
§ 100 Ristiinan aluejohtokunnan lausunto sivistystoimen talousarvioesityksestä vuodelle 2017 ja taloussuunnitelmasta vuosille 2018 - 2020
§ 101 Ristiinan yhtenäiskoulun ja lukion vanhempainyhdistys Ry, leffamaraton, kohdeavustus
§ 102 Ristiinan maaseutunuoret, valtakunnallisten joulutulien järjestäminen, kohdeavustus
§ 103 Sotakoulutyöryhmä / Ristiina - Seura, kohdeavustus
§ 104 Himalanpohjan kylät ry pikkujoulumatka, kohdeavustus
§ 105 Ristiinan Kansalliset Seniorit ry, matka Punkaharjulle, kohdeavustus
§ 106 Eläkeliiton Ristiinan yhdistys ry:n pikkujoulumatka Orilammen majalle, kohdeavustus
§ 107 Ristiinan Kameraseura ry, mustepatruunat valokuvatulostimeen, kohdeavustus
§ 108 Ristiinan Kameraseura ry, adapterien hankinta projektoriin, kohdeavustus
§ 109 Korhola-Heramäen Martat ry:n pikkujoulumatka, kohdeavustus
§ 110 Himalanpohjan kylät ry, yleisavustus
§ 111 Tauko-Taipale ry, yleisavustus
§ 112 Tiedoksi
§ 113 Muut asiat
§ 114 Kylälahden kylät ry pikkujoulumatka (lisäpykälä)

References: § 99
 §110
 § 84

§ 96

§ 97

§ 98

§ 100

§ 101

§ 102

§ 103

§ 104

§ 105

§ 106

§ 107

§ 108

§ 109

§ 110

§ 111

§ 112

§ 113

§ 114